**דף עבודה: מצוות שמיטה במקרא**

**השמיטה מוזכרת בתורה מספר פעמים. מקור אחד הוא שמות כג י-יב:**

**י** וְשֵׁשׁ שָׁנִים, תִּזְרַע אֶת-אַרְצֶךָ; וְאָסַפְתָּ, אֶת-תְּבוּאָתָהּ.  **יא** וְהַשְּׁבִיעִת תִּשְׁמְטֶנָּה וּנְטַשְׁתָּהּ, וְאָכְלוּ אֶבְיֹנֵי עַמֶּךָ, וְיִתְרָם, תֹּאכַל חַיַּת הַשָּׂדֶה; כֵּן-תַּעֲשֶׂה לְכַרְמְךָ, לְזֵיתֶךָ.  **יב** שֵׁשֶׁת יָמִים תַּעֲשֶׂה מַעֲשֶׂיךָ, וּבַיּוֹם הַשְּׁבִיעִי תִּשְׁבֹּת--לְמַעַן יָנוּחַ, שׁוֹרְךָ וַחֲמֹרֶךָ, וְיִנָּפֵשׁ בֶּן-אֲמָתְךָ, וְהַגֵּר.

**ביאורי מילים:**

תִּשְׁמְטֶנָּה - תעזוב את הקרקע, תפסיק לעבד אותה.

וּנְטַשְׁתָּהּ - תנטוש את הקרקע ותאפשר לאחרים לאכול מתבואתה.

אֶבְיֹנֵי עַמֶּךָ - העניים שבעם.

וְיִתְרָם - והשאר.

חַיַּת הַשָּׂדֶה - חיות המסתובבות בחוץ.

לְכַרְמְךָ - כרם, מקום שמגדלים בו ענבים.

לְזֵיתֶךָ - מטע זיתים.

וְיִנָּפֵשׁ – וינוח.

בֶּן-אֲמָתְךָ - בן השפחה שלך.

וְהַגֵּר - אדם שאינו יליד המקום, אלא זר שהגיע מארץ אחרת.

1. **על פי האמור בפסוקים, מה המטרה של שנת השמיטה?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**השמיטה מוזכרת בתורה במקור נוסף – ויקרא כה א-ד, ה-ז, יט**

**א** וַיְדַבֵּר יְהוָה אֶל-מֹשֶׁה, בְּהַר סִינַי לֵאמֹר.  **ב** דַּבֵּר אֶל-בְּנֵי יִשְׂרָאֵל, וְאָמַרְתָּ אֲלֵהֶם, כִּי תָבֹאוּ אֶל-הָאָרֶץ, אֲשֶׁר אֲנִי נֹתֵן לָכֶם--וְשָׁבְתָה הָאָרֶץ, שַׁבָּת לַיהוָה.  **ג** שֵׁשׁ שָׁנִים תִּזְרַע שָׂדֶךָ, וְשֵׁשׁ שָׁנִים תִּזְמֹר כַּרְמֶךָ; וְאָסַפְתָּ, אֶת-תְּבוּאָתָהּ.  **ד** וּבַשָּׁנָה הַשְּׁבִיעִת, שַׁבַּת שַׁבָּתוֹן יִהְיֶה לָאָרֶץ--שַׁבָּת, לַיהוָה: שָׂדְךָ לֹא תִזְרָע, וְכַרְמְךָ לֹא תִזְמֹר.  **...** שְׁנַת שַׁבָּתוֹן, יִהְיֶה לָאָרֶץ.  **ו** וְהָיְתָה שַׁבַּת הָאָרֶץ לָכֶם, לְאָכְלָה--לְךָ, וּלְעַבְדְּךָ וְלַאֲמָתֶךָ; וְלִשְׂכִירְךָ, וּלְתוֹשָׁבְךָ, הַגָּרִים, עִמָּךְ.  **ז** וְלִבְהֶמְתְּךָ--וְלַחַיָּה, אֲשֶׁר בְּאַרְצֶךָ:  תִּהְיֶה כָל-תְּבוּאָתָהּ, לֶאֱכֹל.**..**

**יט** וְנָתְנָה הָאָרֶץ פִּרְיָהּ, וַאֲכַלְתֶּם לָשֹׂבַע; וִישַׁבְתֶּם לָבֶטַח, עָלֶיהָ.

**ביאורי מלים:**

וְשָׁבְתָה הָאָרֶץ - הארץ תשבות ממלאכה, על ידי כך שהאדם לא יעבוד כל מלאכה.

שַׁבָּת לַיהוָה - השביתה ממלאכה בשביעית היא במצוות אלוהים ולשמו.

תִּזְמֹר כַּרְמֶךָ - קצירת הענבים  (כרמך = כרם ענבים) נקראת זמירה.

שַׁבַּת שַׁבָּתוֹן יִהְיֶה לָאָרֶץ - שבת מנוחה מעבודה תהיה לארץ.

לְאָכְלָה--לְךָ, וּלְעַבְדְּךָ וְלַאֲמָתֶךָ - בשמיטה מותר לכולם לאכול מהקרקע - לך, לעבד ולשפחה.

וְלִשְׂכִירְךָ - אדם העובד בעבור אדם אחר באופן זמני לצורך קבלת שכר.

וּלְתוֹשָׁבְךָ - אדם הגר בארץ באופן זמני.

|  |
| --- |
| "**והיתה שבת הארץ לכם לאוכלה**" - מהי כוונת הפסוק והיתה שבת הארץ לכם לאוכלה? הרי בשמיטה על בעל הבית לעזוב את הקרקע?  על שאלה זו עונה רש"י (ר' שלמה יצחקי), ואומר שהפסוק "והייתה שבת הארץ לכם לאוכלה" בא ללמד אותנו שהשמיטה לא אוסרת על האדם לאכול משדהו, אלא אוסרת עליו להתנהג כבעל השדה. עליו לנהוג כשווה בין שווים, וכפי שלכולם מותר לגשת לשדה, כך גם לו מותר.  "אף על פי שאסרתים עליך, לא באכילה ולא בהנאה אסרתים, אלא שלא תנהוג בהם כבעל הבית אלא הכל יהיו שוים בה אתה ושכירך ותושבך". (רש"י ויקרא כה, ו, דיבור המתחיל "והיתה") |

**בשנת שמיטה פירות הארץ הם הפקר (שאין להם בעלים וכל אחד יכול ליהנות מהם), וכל הרוצה ליטול יבוא וייטול.**

1. **חזרו לפסוקים ובדקו: מי הם היכולים ליהנות מן הפירות המופקרים?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **לאור מה שלמדתם עד כה, איזה צירוף מהפסוקים שבספר ויקרא מבטא הכי טוב את תפקידה של השמיטה? (בחרו את התשובה הנכונה)**

* ואכלתם לשובע
* וישבתם לבטח
* שבת לה'
* שדך לא תזרע

**בשני המקורות מצוות שמיטה אינה מופיעה לבדה.**

1. **לפניכם טבלה ובה מובאות שתי מצוות מן התורה שצמודות לציווי על השמיטה -אחת מספר שמות והאחרת מספר ויקרא.**

**\*השלימו: איזו מצווה מופיעה, לדעתכם, ליד הציווי בשמות ואיזו מצווה מופיעה בצמוד לציווי בויקרא?**

|  |  |
| --- | --- |
| **מצווה האוסרת לגרום סבל לתושבים זרים:** | **מצוות היוֹבל:** |
| וְגֵר, לֹא תִלְחָץ; וְאַתֶּם, יְדַעְתֶּם אֶת-נֶפֶשׁ הַגֵּר--כִּי-גֵרִים הֱיִיתֶם, בְּאֶרֶץ מִצְרָיִם.  **המצווה מופיעה ליד הציווי בספר \_\_\_\_\_\_\_\_\_** | מצווה הקובעת שאחת ל-50 שנה, כל הקרקעות חוזרות לבעליהם הראשונים.  המצווה נועדה ללמד את האדם שהרכוש אינו שלו ולכן כל מכירה היא זמנית ובטלה לאחר 50 שנה.  **המצווה מופיעה ליד הציווי בספר \_\_\_\_\_\_\_\_\_** |

**\*נמקו את דעתכם:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_